CELEX: 62014TN0150
Language: da
Date: 2014-03-05 00:00:00
Title: Sag T-150/14: Sag anlagt den 5. marts 2014 — Pavlides mod Kommissionen og ECB

26.5.2014   
            
            
               DA
            
            
               Den Europæiske Unions Tidende
            
            
               C 159/31
            
         Sag anlagt den 5. marts 2014 — Pavlides mod Kommissionen og ECB
   (Sag T-150/14)
   2014/C 159/42
   Processprog: engelsk
   
      Parter
   
   
      Sagsøger: Constantinos Pavlides (Nicosia, Cypern) (ved solicitor C. Paschalides og advokat A. Paschalides)
   
      Sagsøgte: Den Europæiske Centralbank og Europa-Kommissionen
   
      Sagsøgerens påstande
   
   
               —
            
            
               De sagsøgte tilpligtes at betale erstatning til sagsøgeren i henhold til artikel 268 TEUF.
            
         
      Søgsmålsgrunde og væsentligste argumenter
   
   Sagsøgeren har gjort gældende, at de sagsøgte var årsagen til, at han mistede pengene på sin konto, fordi de foranledigede, at der for tidligt blev pålagt et bail-in-værktøj på hans indlån i banken som en del af den betingelse, der var knyttet til den finansielle bistand til Cypern den 26. april 2013 i henhold til artikel 13 i traktaten om den europæiske stabilitetsmekanisme af 2012, idet de sagsøgte: a) »åbenbart og groft« overskred deres beføjelser som EU-institutioner, jf. artikel 136, stk. 3, TEUF, b) ulovligt overgav effektiv kontrol af deres funktioner som EU-institutioner, c) foranledigede, at der før tid blev indført et bail-in-værktøj på indlån i Bank of Cyprus og Cyprus Popular Bank, som ikke var blevet indført i EU-retten, d) indførte restriktioner på pengebevægelser, der forhindrede kontohavere i at hæve og/eller overføre deres penge til sikrere institutioner og e) handlede i strid med principperne om retssikkerhed, lighed og menneskerettigheder.